el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el
Ως επιδημία (επί + δήμος) ή λοιμός χαρακτηρίζονται οι εξάρσεις ασθενειών που εμφανίζονται σε έναν ανθρώπινο πληθυσμό και δεδομένη χρονική περίοδο, σε βαθμό μεγαλύτερο του αναμενόμενου. Για παράδειγμα, σε μηνιγγιτιδοκοκκικές λοιμώξεις, ο ρυθμός εξάπλωσης που υπερβαίνει τα 15 περιστατικά ανά 100.000 άτομα για δύο συνεχόμενες εβδομάδες θεωρείται επιδημία.[1][2]
Πανδημία Έμπολα, η οποία ξέσπασε στη Δυτική Αφρική το 2014. Στο σχήμα απεικονίζεται ο αριθμός νέων λοιμώξεων ανά χρόνο.
Η επιδημία μπορεί να περιορίζεται γεωγραφικά σε ένα τόπο ή μια ολόκληρη χώρα. Στην περίπτωση που η επιδημία εξαπλώνεται με πολύ γρήγορους ρυθμούς σε μια μεγάλη περιοχή (ήπειρο) ή σε παγκόσμια κλίμακα, ορίζεται ως πανδημία.[1] Ο χαρακτηρισμός μιας έξαρσης ως επιδημίας συνήθως απαιτεί καλή κατανόηση του βασικού ρυθμού επίπτωσης. Οι επιδημίες για ορισμένες ασθένειες, όπως η γρίπη, ορίζονται ως μια συγκεκριμένη αύξηση της επίπτωσης πάνω από αυτήν τη βασική γραμμή.[2] Μερικές φορές μια πολύ σπάνια νόσος μπορεί να χαρακτηριστεί ως επιδημία, ενώ πολλές περιπτώσεις μιας κοινής νόσου (όπως το κοινό κρυολόγημα) δεν θα χαρατηριστεί ως τέτοια.
Όπως αναφέρουν οι Mark Woolhouse, Sylvia Gowtage-Sequeria και οι καθηγητές Andy Dobson και Akilesh Mishra οι παράγοντες για δημιουργία μιας επιδημίας είναι[3]:
Αλλαγές στις γεωργικές πρακτικές και χρήσεις της γης
Αλλαγές στην κοινωνία και στην ανθρώπινη δημογραφία
Μόλυνση νερού ή τροφίμων
Διεθνές εμπόριο και μετακινήσεις
Αποτυχία προγραμμάτων δημόσιας υγείας
Εξέλιξη του παθογόνου (αντοχή στα φάρμακα)
Σε γενικές γραμμές, μια επιδημία εμφανίζεται όταν η ανοσία του ξενιστή είτε σε ένα γνωστό παθογόνο είτε σε νέο παθογόνο μειώνεται ξαφνικά κάτω από την ενδημική ισορροπία και ξεπερνά το όριο μετάδοσης.[4]
↑ 1,0 1,1 «Principles of Epidemiology in Public Health Practice» (PDF). Ανακτήθηκε στις 9 Ιουλίου 2021.
↑ 2,0 2,1 «When is an epidemic an epidemic?» (PDF). Ανακτήθηκε στις 9 Ιουλίου 2021.
↑ «"Emerging Infectious Diseases" by Mark E.J. Woolhouse and Sonya Gowtage-Sequeria». Αρχειοθετήθηκε από το πρωτότυπο στις 6 Μαρτίου 2010. Ανακτήθηκε στις 8 Απριλίου 2010.
↑ Encyclopedia of Ecology and Environmental Management. John Wiley & Sons. 15 Ιουλίου 2009. ISBN 978-1-4443-1324-6.
Το Βικιλεξικό έχει σχετικό λήμμα:
Στο λήμμα αυτό έχει ενσωματωθεί κείμενο από το λήμμα Epidemic της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).